കുളത്തില് വീണ വയോധികയ്ക്കു യുവാവ് രക്ഷകനായി ചാവക്കാട്പാവറട്ടി: കോവിഡ് ബാധിച്ച് താലൂക്ക് ആശുപത്രിയില് ചികിത്സയില് കഴിയുന്ന കുടുംബനാഥയെ സഹായിക്കാനെത്തിയ യുവാവ് മറ്റൊരു വൃദ്ധയുടെ രക്ഷകനായി. ക്ഷേത്രദര്ശനത്തിനായി പോകുന്നതിനിടയില് കോഴിക്കുളങ്ങര കൊഴക്കി അമ്മു 70 അബദ്ധത്തില് അന്പലകുളത്തില് വീഴുകയായിരുന്നു. സംഭവംകണ്ട് ഓടിയെത്തിയവര് എന്തു ചെയ്യണമെന്നറിയാതെ നില്ക്കുന്നതിനിടയില് അതുവഴിയെത്തിയ കാക്കശേരി കിഴക്കേപുരയ്ക്കല് ജിഷ്ണു കുളത്തില് ചാടി അമ്മുവിനെ രക്ഷപ്പെടുത്തി. ചിറ്റാട്ടുകര സഹകരണ ബാങ്കിന്റെ നീതി സ്റ്റോറില് ജീവനക്കാരനായ ജിഷ്ണു സുഹൃത്തിന്റെ ആശുപത്രിയില് കഴിയുന്ന അമ്മയ്ക്ക് അത്യാവശ്യം വേണ്ട സാധനങ്ങള് വാങ്ങിക്കൊടുക്കാന് എത്തിയതായിരുന്നു. താലൂക്ക് ആശുപത്രിയിലേക്കുള്ള റോഡില് ടൈല് വിരി നടക്കുന്നതിനാല് ക്ഷേത്രകുളത്തിനു സമീപത്തുകൂടിയുള്ള താല്ക്കാലിക റോഡില്കൂടി വഴുന്പോഴാണ് അത്യാഹിതം കണ്ടത്. അമ്മുവിനെ തൃശൂര് മെഡിക്കല് കോളജ് ആശുപത്രിയിലേക്ക് മാറ്റി. ചിറ്റാട്ടുകര സര്വീസ് സഹകരണ ബാങ്കിന്റെ നേതൃത്വത്തില് ജിഷ്ണുവിനെ ആദരിച്ചു. ബാങ്ക് പ്രസിഡന്റ് ആര്.എ. അബ്ദുള് ഹക്കീം അധ്യക്ഷനായി. പഞ്ചായത്ത് പ്രസിഡന്റ് ജിയോ ഫോക്സ്, ബാങ്ക് വൈസ് പ്രസിഡന്റ് ഷാജി കാക്കശേരി എന്നിവര് സംസാരിച്ചു.